SAK:lainen Teollisuusliitto valmistautuu tarttumaan toimiin työttömyystukia leikkaavaa aktiivimallia vastaan.

Teollisuusliiton valtuusto velvoitti liiton valmistautumaan poliittisiin lakkoihin aktiivimallia vastaan.

Aktiivimalli merkitsee, että työttömyyskorvausta voidaan leikata 4,65 prosentilla, jos työtön ei ole osoittanut aktiivisuutta työnhaussa tai osallistumisessa työllisyyttä edistäviin toimiin.

SAK:n puheenjohtaja Jarkko Eloranta tuomitsi mallin työttömien kyykyttämiseksi.